UHloniphani Ndlovu Udinga Imali Yokuyakwelatshwa Umkhuhlane Wezinso kweleIndia
UMnu Ndlovu ubulawa ngumkhuhlane wezinso njalo udinga imali engena ku$25,000 ukuze ayekwelatshwa kweleIndia
WASHINGTON DC — Kulowesilisa obulawa ngumkhuhlane wezinso osesimeni esibi kakhulu odinga usizo lwemali engange$25,000 ukuze ayekwelatshwa kweleIndia. UMnu Hloniphani Ndlovu uthi kasanathi lamanzi ngoba edlondlobalisa isimo akiso. UNdlovu uhlala ePlumtree kodwa uthi ugada aye koBulawayo kabili ngeviki ukuyahlambululwa igazi kwesinye isibhedlela. Ukuze ahlinzwe afakwe inso entsha azayiphiwa yisihlobo sakhe, kumele aye kubodokotela bakweleIndia. Kulapho-ke osokulenkinga khona ngoba akalayo leyo mali. “Amakidneys ami kasebenzi ngitsho lakancane. Ngenza okuthiwa yi-hemodialysis kabili ngeviki koBulawayo. Nganikwa lediet enzima vele ayikwaniseni, lamanzi kangisakwanisi ukuwanatha,” kutsho uNdlovu. “Lapha engenza khona idialysis bakhuluma lomunye udokotela weIndia kwatholakala ukuthi kufunakala i$25,000 eye-operation leyokuhamba kwami lomongi engiyahamba laye kanye lalowo ozangipha inso.” UNdlovu ucele abangaba lesifiso sokumncedisa ngemali ukuthi bayifake ebhukwini lakhe le. Abangathanda ukuxhumana laye ecingweni inombolo zakhe nanzi: +263 77 273 0355.